شێخ ئیسماعیل دههلهكى، سهرۆكى هۆزى دههلهكیى سوننه مهزههب له پارێزگاى دیاله، له دیمانهیهكى ههفتهنامهى (باس)دا ئاماژه بهوه دهدات، كه ئهوان به گهوره و بچووكهوه لهگهڵ ههرێمى كوردستاندان، ئاماژهش بهوه دهكات ئەگەر ڕیفڕاندۆم ئهوانیش بگرێتهوه، ئهوا بهشداریى تێدا دهكهن و به (بهڵێ)یش دهنگى بۆ دهدهن.
(باس) راتان لهسهر ئهنجامدانى ڕیفڕاندۆمى ههرێمى كوردستان چییه؟
شێخ ئیسماعیل دههلهكى: وهكوو هۆزى دههلهك بهگ، به گهوره و بچووكهوه لهگهڵ ههرێمى كوردستانداین و ههرچى پێویست بكات لهپێناو ههرێمى كوردستان ئامادهین ئهنجامى بدهین، ڕیفڕاندۆم مافى گهلى كوردستانه و ئێمهش لهگهڵ ئهو مافهداین، ئەگهر بهشداریشى تێدا بكهین ئهوا به (بهڵێ) دهنگى بۆ دهدهین، ئێمە لهگهڵ ههرێمى كوردستان بین باشتره لهوهى لهگهڵ حكوومهتى عێراقیدا بین.
(باس): ئێوه لهگهڵ دروستبوونى دهوڵهتى كوردیدان؟
شێخ ئیسماعیل دههلهكى: بهڵێ، چونكه ئهوه ئاواتى ئێمهیه كه كوردستان ببێت به دهوڵهتێكى سهربهخۆ، بۆ ئهوهى ئێمهش ببین بهشێك لهو دهوڵهتە، ههروهها خوازیارى ئهوهین كه ناوچهكهمان لهسهر عێراق نهمێنێت و بخرێتهوە سهر ههرێمى كوردستان.
(باس) ئەگهر كوردستان ببێت به دهوڵهت، تا چهند سوودى بۆ ئێوه دهبێت؟
شێخ ئیسماعیل دههلهكى: ئهى چۆن سوودى بۆ ئێمه نابێت! خۆ گهر ههر هیچ نهبێت ژیانمان لهسایهیدا پارێزراو دهبێت و ڕزگارمان دهبێت لهو مهترسییانهى كه ئێستا لهسهرماندا ههن، كوردستان ببێت به دهوڵهت، تهنیا بۆ كورد نابێت بهڵكوو دهبێته دهوڵهتى عهرهبى سوننه و نهتهوهكانى دیكهش، ههرچیشمان پێ بكرێت بۆ بهدهوڵهتبوونى درێغى ناكهین.
(باس) حكومهتى ههرێمى كوردستان هیچى بۆ ناوچهكهتان كردووه؟
شێخ ئیسماعیل دههلهكى: زۆر شتى بۆ كردووین، بهتایبهت ئێستا ناوچهكهمان لهژێر كۆنترۆڵى هێزى پێشمهرگهدایه و ئەگهریش پێشمهرگه نهبوایه ئهوا داعش ههموومانى لهناو دهبرد، لهگهڵ ئهوهشدا له ڕووى دامهزراندن و خزمهتگوزارییشهوه درێغیى لهگهڵ نهكردووین و شتى باشى بۆ كردووین، تا ماوین سوپاسگوزاریانین.
(باس) ئهى ڕۆڵى حكوومهتى عێراقی له ڕووى ئهمنى و خزمهتگوزارییهوه له ناوچهكهتان چۆن ههڵدهسنگێنن؟
شێخ ئیسماعیل دههلهكى: ناوچهكهمان له لایهن حكوومهتى عێراقهوه پشتگوێ خراوه و هیچى بۆمان نهكردووه، هیچ سوودێكمان لە حکوومەتی عێراق نهبینیوه، ئهوهى بۆمان كراوه له لایهن حكوومهتى ههرێمى كوردستانهوهیه، كه خزمهتێكى باشى ناوچهكهى كردووه، بهڕاستى دڵمان به حكوومهتى ههرێمى كوردستان خۆش و گهشبینه و به حكوومهتى عێراق ناخۆش و ڕهشبینه.
(باس) داعش جموجۆڵى له ناوچهكهتاندا ههیه؟
شێخ ئیسماعیل دههلهكى: نهخێر هیچ چهكدارێكى داعش له ناوچهكهماندا نییه و هیچ مهترسییهكیش لهسهر ناوچهكهمان له ئارادا نییه، چونکە ناوچهكهمان له لایهن هێزى پێشمهرگهوه پارێزراوه و تا پێشمهرگهش مابێت ژیانمان به ئارامى و خۆشگوزهرانى بهسهر دهبهین.
(باس) راتان لهسهر حهشدى شهعبى چییه؟
شێخ ئیسماعیل دههلهكى: له ناوچهكهماندا هیچ پێویستییهكمان به حهشدى شهعبى و تهنانهت سوپاى عێراقیش نییه و قبووڵیش ناكهین بێنه ناوچهكهمان، ناوچهكهمان له لایهن پێشمهرگهوه پارێزراوه و هیچ گرفتێكى ئهمنیمان نییه، ئهگهریش ههمان بێت، تا هێزى پێشمهرگه مابێت پهنا نه بۆ سوپاى عێراق و نه بۆ حهشدى شهعبى نابهین.